stanford-oval/wikipedia huggingface dataset:
צ'רצ'יל (טנק)
שיפורים וגרסאות

לצ'רצ'יל נעשו שיפורים ותיקונים רבים. אף על פי שאף פעם לא היה מקביל לטנקים גרמניים או אפילו לטנקים אחרים של בעלות הברית, הצ'רצ'יל היה מוגן היטב ושימש כפלטפורמה מעולה לטנקים ייעודיים שונים. באופן מרשים טנקי צ'רצ'יל אף הצליחו להביס את טנקי הטיגר במספר מקרים (אם כי לרוב, כמו כל הטנקים הבריטים, הם שילמו על כך מחיר כבד). להלן רשימת דגמים משופרים עיקריים:
סימן 3 ו-4 - בגרסאות אלה היה צריח חדש שאיפשר התקנת תותחי 57 מ"מ.
סימן 5 - טנקים אלה חומשו בהוביצר בקוטר 95 מ"מ ששימש לירי מטווח קרוב.
סימן 6 - למעשה סימן 4 חמוש בתותח 75 מ"מ.
סימן 7 ו"קרוקודיל" - הסימן 7 היה צ'רצ'יל שמיגונו שופר. המזקו"ם שופר כדי לעמוד במשקל הנוסף. ה"קרוקודיל" היה למעשה מתקן שכלל להביור מותקן בתובה ומכל דלק שהפך את הצ'רצ'יל ללהביור נייד וממוגן.
AVRE - רק"ם הנדסי שנועד בעיקר להשמדת ביצורים. הנשק העיקרי היה מרגמה בקוטר 290 מ"מ שירתה פצצות במשקל 18 ק"ג. בנוסף ה-AVRE נשא לעיתים גשרים, ציוד לשיפור דרכים, ומטעני חבלה.
פרשת פקודי

הכנת בגדי הכהונה
פרשת פְּקוּדֵי היא פרשת השבוע האחת-עשרה והאחרונה בספר שמות. על פי החלוקה לפרקים, היא מתחילה בפרק ל"ח, פסוק כ"א ומסתיימת בסוף הספר, פרק מ', פסוק ל"ח.
הפרשה נפתחת בסיכום הכמויות והחומרים מהם הכינו בני ישראל בראשות בצלאל בן אורי ואהליאב בן אחיסמך את המשכן ואת כליו. לאחר מכן מתוארת הכנת בגדי אהרון ובניו הכהנים, בהם המעיל, האפוד, החושן, הציץ, של הכהן הגדול, והכתונת, האבנט, המצנפת והמכנסים אותם לבשו כל הכהנים. בסיום הפרשה מתוארת הבאת המשכן וכליו למשה, הקמת המשכן והשראת השכינה בו.
בשבת פרשת פקודי מסיימים את קריאת התורה של ספר שמות, ורבים נוהגים לקרוא בסיומה "חזק חזק ונתחזק". בשנה פשוטה, לרוב קוראים את הפרשה לפני ראש חודש ניסן ביחד עם פרשת ויקהל, ובשנה מעוברת, סמוך לראש חודש אדר ב' והיא נקראת לבדה.
נושאים בפרשה

פרשת פקודי היא האחרונה בסדרת הפרשיות העוסקות בנושא יצירת המשכן, כליו ובגדי הכהונה.
נושאים בפרשה > החומרים והכמויות ששימשו להקמת המשכן

הפרשה נפתחת בדו"ח מפורט על התרומות שהתקבלו מן העם לצורך בניית המשכן. בין היתר מפורטות הכמויות של הזהב (אשר שימש להכנת חלק גדול מכלי המשכן וחלק מבגדי הכהונה), וכמויות הכסף אשר התקבל מתרומת מחצית השקל ושימש להכנת האדנים והווים לעמודי החצר.
נושאים בפרשה > יצירת בגדי הכהונה

אחר כך בא תיאור הכנת בגדי הכהונה: האפוד והחושן, המעיל, הכותנות של אהרן ובניו, המצנפת, המכנסיים, האבנט, ולבסוף הציץ.
נושאים בפרשה > הקמת המשכן והשראת השכינה

בסיום העבודה מביאים בני ישראל אל משה את המשכן, את כליו ואת בגדי הכהונה. כשראה משה שהמלאכה נעשתה כפי שה' ציווה אותם, הוא מברך את עושי המלאכה. 
לאחר מכן, ה' מצווה את משה להקים את המשכן, להציב את הכלים במקומם ולמשוח אותם בשמן המשחה, וכן להלביש את אהרן ובניו בבגדי הכהונה ולמשוח גם אותם. כל זאת, מצטווה משה לעשות ביום הראשון של החודש הראשון, בשנה השנייה ליציאת מצרים. אחרי הקמת המשכן שוכן ענן הכבוד, המסמל את נוכחותו של ה', על המשכן.
תאריכי הקריאה

השבת בה קוראים את פרשת פקודי יכולה לחול בתשעה תאריכים שונים.
יחד עם פרשת ויקהל:
שנת הכז - כ"ג באדר
שנת גכה ושנת בשה - כ"ה באדר
שנת בחג ושנת זשג - כ"ז באדר
שנת זחא - כ"ט באדר
בנפרד:
שנת השא - כ"ט באדר
שנת השג - כ"ט באדר א'
שנת החא - א' באדר ב'
שנת גכז ושנת בשז - ב' באדר ב'
שנת בחה ושנת זשה - ד' באדר ב'
שנת זחג - ו' באדר ב'
הפטרה

מפטירים בתיאור בניית בית המקדש בימי שלמה, בספר מלכים א', פרק ז'. הספרדים והתימנים קוראים פסוקים מ'–נ', האשכנזים קוראים מפסוק נ"א (ובק"ק פוזנא התחילו פרק ח', פסוק א') עד פרק ח', פסוק כ"א, האיטלקים בספר מלכים א', פרק ז', פסוק מ' עד פסוק נ"א, ובנוסח רומניא הפטירו ספר מלכים א', פרק ז', פסוק כ"ז עד פסוק מ"ז. אם קוראים את אחת מארבע פרשיות, מפטירים בהפטרה מיוחדת לה.
ברוב השנים שאינן שנים מעוברות, קוראים את פרשת פקודי ביחד עם הפרשה שלפניה, פרשת ויקהל, לרוב ביחד עם פרשת החודש ובשנים מסוג הכז ביחד עם פרשת פרה.
בשנים פשוטות מסוג השא קוראים את פרשת פקודי לבדה, ביחד עם פרשת החודש.
בשנים מעוברות פקודי תמיד נקראת לבדה.
בשנים מסוג החא והשג היא חלה בשבת הסמוכה לראש חודש אדר ב', ולפיכך קוראים בה את הפרשה הראשונה מארבע פרשיות - פרשת שקלים.
בשנים מסוג גכז, השג זחג ובחה, היא נקראת ללא אחת מארבע הפרשיות. רבים מהאשכנזים בארץ ישראל נוהגים שבשנים אלו קוראים גם את הפטרת ויקהל וגם את הפטרת פקודי.
בקביעות זשה, לפי הדברי קהלת מפטירים רק את הפטרת פקודי, כי כבר קראו את הפטרת ויקהל בשבת שנייה של חנוכה. ואילו לפי הלוח לארץ ישראל גם בשנה זו מפטירים את הפטרת ויקהל ופקודי יחד.
כלי המשכן עומדים מוכנים בפני משה.
Windows Server

תמונת מסך של Windows Server 2012
תמונת מסך של Windows Server 2003
Windows Server היא סדרת מערכות ההפעלה תוצרת מיקרוסופט לניהול רשתות מחשבים. המערכת משמשת בעיקר ארגונים גדולים ופחות מוכרת לצרכן הפרטי. המערכת מותקנת על גבי מחשב עם עוצמת חישוב גבוהה, המחובר אל מספר גדול של מחשבים אשר מנוהלים ומקבלים את המידע מהמחשב המרכזי – השרת.
הקדמה כללית

גרסאות מסוימות - טרמינל, אינם צריכים כלל יחידת עיבוד מקומית אלא רק מסך ומודם וניתן לגשת להשתמש במחשב כאילו היה מחשב רגיל לחלוטין. המשתמש רואה Windows רגיל כמו במערכות הפעלה האחרות אבל למעשה מערכת ההפעלה וכל קובצי המשתמש מאוחסנים על גבי השרת.
המערכת כוללת בתוכה תוכנת Hyper-v לווירטואליזציה של התקנת כמה מערכות הפעלה דרך התוכנה, דבר המוזיל עלויות בתפעול השוטף באופן דרמטי עקב הייתור של קניית מספר גדול של מחשבים פיזית והסתפקות במחשב אחד שבתוכו כמה מחשבים וירטואליים.
כמו כן כוללת המערכת תוכנת Active directory לניהול רשימת המחשבים המשותפים בארגון.
Windows 2000 Server

הגרסה הראשונה של Windows לשוק העסקי בלבד שהשתמשה בגיבוי מידע משרת חיצוני והיוותה את הבסיס לגרסאות הבאות ולמערכת ההפעלה Windows Xp.
Windows Server 2003

ב-24 באפריל 2003 הוכרזה מערכת הפעלה נוספת לשוק העסקי ושמה Windows 2003 Server. מערכת הפעלה זו יועדה להיות היורשת של Windows 2000 Server, שהייתה הגרסה האחרונה באותה תקופה לשרתים. קיימות בשוק שבע גרסאות שונות למערכת זו.
Windows Server 2008

בשנת 2005 הודיעה חברת Microsoft על Windows Server Longhorn שתהיה המהדורה הבאה אחרי Windows 2003 Server לשוק העסקי. גרסה זו של Windows שיצאה בפברואר 2008, מיועדת לשרתים ומוצעת במספר תצורות שונות. Windows 2008 היא בעלת מאפייני ממשק משתמש וליבת מערכת דומים ל-Vista.
המהדורה שוחררה בפברואר 2008 תחת השם Windows Server 2008. והיא כוללת שלוש גרסאות: Enterprise,‏ Standard ו-Datacenter.
Windows Home Server 2011

הגרסה הביתית של Windows Server מיועדת לבתים פרטיים בהם יש כמה מחשבים לכמה משתמשים הרישיון הוא עד 10 מחשבים. כך שניתן לגשת לתוכן של כל משתמש מכל מחשב בבית ולהרגיש כאילו מערכת ההפעלה מותקנת בו וליהנות משולחן עבודה מרוחק בצורה מלאה.
Windows Server 2012

הגרסה הרשמית היציבה המעודכנת ביותר של Windows Server המציעה את הגרסה המתקדמת ביותר לארגונים. מבוססת על ממשק המטרו של Windows 8.
Windows Server 2016

פותחה במקביל ל־Windows 10. גרסת הבטא הניסיונית לציבור יצאה לאור ב־1 באוקטובר 2014. הגרסה המלאה יצאה לאור ב־12 באוקטובר 2016.
Windows Server 2019

הגרסה המוקדמת של מערכת ההפעלה יצאה לאור בתאריך 2 באוקטובר 2018 לאחר שהוכרז על פיתוחה בסוף חודש מרץ של אותה השנה.
Windows Server 2022

הגרסה שוחררה בתאריך 18 באוגוסט 2021  ולה 3 גרסאות - Datacenter, Standard ו - Essentials. 
ישנם מספר חידושים לגרסה זו כאשר העיקריים הם תמיכה בAzure היברידי וכמו כן ממשק ניהול בעל תכונות חדשות.
ראו גם

וירטואליזציה
מחשוב ענן
VMware
ReactOS - מערכת הפעלה מבוססת קוד פתוח שמטרתה להיות תואמת לתוכנות שפותחו עבור Windows Server 2003.
הערות שוליים

↑  Windows Server 2022 - Microsoft Lifecycle
↑  Pricing and licensing for Windows Server 2022
↑  We Took Windows Server 2022 For A Spin and This Happened
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |
כריסטיאן צ'אווס

| --- | --- |

 לידה:  7 באוגוסט 1983 (בן 41) מקאלן, טקסס, ארצות הברית 
 שם לידה:  José Christian Chávez Garza 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-2002 
 http://www.christianchavezmusic.com/
 פרופיל ב-IMDb
 
חוסה כריסטיאן צ'אבס גרזה
חוסה כריסטיאן צ'אווס גרזה (בספרדית: Christian Chávez;‏ נולד ב-7 באוגוסט 1983) הוא שחקן וזמר מקסיקני. ידוע בתור חואן "גובאני" מנדס לופז בטלנובלה "Rebelde", ובתור חבר בלהקת "RBD".
קריירה

ההצלחה של הטלנובלה "Rebelde" הובילה להקמת הלהקה "RBD". צ'אווס השתתף בטלנובלה פופולרית נוספת, "כיתה 406", בתפקיד פרצ'ו, יחד עם שותפיו מ-"Rebelde", אנהי, דולסה מריה, ואלפונסו הררה. בחודש יוני 2007 הוא הופיע על הבמה במופע "היום אני לא יכול לקום", במאי 2008 הוא השתתף ב"אבניו Q", הגרסה המקסיקנית של המקור, שם שיחק בתור הדמויות הראשיות, אאוג' (פרינסטון) ורודרי (רוד). הנוכחות שלו במופע הייתה אמורה להיות אחת האטרקציות.
ב-2016 החל לשחק בטלנובלה "להתעורר לצדך" בתפקיד של כריסטיאן ליל, לצידו של דניאל ארנס.
בשנים 2018–2019 הוא שיחק בטלנובלה "Like, la leyenda" מבית רשת Las Estrellas.
בשנת 2019 גילם את אלברטו בסרט הדרמה "En las buenas y en las malas" לצדו של אלברטו גרה.
בשנת 2021 גילם את מת'יאס בטלנובלה "המזל של לולי" (אנ') מבית רשת הטלוויזיה האמריקאית טלמונדו, לצדם של גבי אספינו וקרלוס פאנס.
חיים אישיים

בשנת 2005, נישא צ'אווס לבן זוגו BJ מרפי. בחודש ספטמבר 2007 הוא הואשם שניסה לפגוע בבעלו, BJ מרפי, הוא הכחיש את השמועות, וביוני 2009 התגרשו השניים.
בשנת 2007 הזמר נעצר כאשר הוא ניסה לקנות מריחואנה בניו יורק, הוא התנצל על האירוע, ומאוחר יותר להקתו "RBD" הצהירה שהם נותנים לו את תמיכתם אף על פי שעשה טעות.
אף על פי, שהוא תומך בזכויות להט"ב, הוא אמר שהוא לא רוצה שיראו אותו בתור נציג של הקהילה הגאה. עם זאת, בחודש יוני 2008, הוא הופיע בשער של עיתון מקסיקני המיועד לקהילת הלהט"ב. הוא מעריץ גדול של S.L, בנפיקה ליסבון של פורטוגל, ואמר שראה כבר את כל המשחקים.
דיסקוגרפיה > אלבומי אולפן (סולו)

2010: Almas Transparente
דיסקוגרפיה > סיבובי הופעות (סולו)

2009: Pocket Show
אנדי לאו

| --- | --- |

 לידה:  27 בספטמבר 1961 (בן 63) טאי פו, הרפובליקה העממית של סין 
 שם לידה:  劉福榮 
 סוגה מועדפת:  מנדופופ 
 מדינה:  הרפובליקה העממית של סין 
 תקופת הפעילות:  מ-1981 
 מקום לימודים:  Ho Lap College 
 בן או בת זוג:  Carol Chu (2008–?) 
 פרסים והוקרה:  פרס השחקן הטוב ביותר של פסטיבל סיטג'ס (2013)  כוכב הארד של בוהיניה (1 ביולי 2016)  פרס סוס הזהב לשחקן הטוב ביותר (2011)  פרס סוס הזהב לשחקן הטוב ביותר (2004)  Medal of Honour 
 https://awc618.com
 פרופיל ב-IMDb
 חתימה:   
 
אנדי לאו טאק-ווה (במנדרינית: 劉德華; נולד ב-27 בספטמבר 1961) הוא שחקן, זמר-יוצר ומפיק קולנוע מהונג קונג. לאו נחשב לאחד מאמני הקולנוע המצליחים ביותר בסין. בשנות ה-80 כונה "הנמר הרביעי" מתוך "חמשת הנמרים" של תחנת הטלוויזיה TVB, ובשנות ה-90 היה אחד מ"ארבעת מלכי השמים" של תעשיית המוזיקה בהונג קונג.
לאו זכה שלוש פעמים בפרס הסרטים של הונג קונג לשחקן הטוב ביותר, פעמיים בפרס סוס הזהב לשחקן הראשי הטוב ביותר, ונכנס לספר השיאים של גינס בשנת 2000 כ"זמר הקנטופופ שזכה בהכי הרבה פרסים" עם סך של 444 פרסים עד שנת 2006. מגזין פורבס דירג את לאו כאחד מהשחקנים בעלי השכר הגבוה ביותר בעולם. בשנת 2018 הצטרף לאקדמיה האמריקאית לקולנוע, ובשנת 2024 נבחר לסגן יושב ראש האיגוד הסיני לקולנוע. לאורך קריירה שנמשכת יותר מארבעה עשורים, לאו היה לאחד האמנים המצליחים ביותר מבחינה מסחרית וביקורתית בעולם הסיני.
ביוגרפיה > ראשית חייו

אנדי לאו נולד כלאו פוק-ווינג בטאי פו, הונג קונג הבריטית, למשפחתו של כבאי בשם לאו לאי (1934–2023). הוא הרביעי מבין שישה אחים ויש לו שלוש אחיות גדולות, אחות קטנה ואח צעיר בשם לאו טאק-סינג. אף על פי שמשפחתו הייתה מבוססת כלכלית בזכות סבו, שהיה בעל קרקעות חקלאיות וכפרים, אביו העביר את המשפחה לשכונת העוני דיאמונד היל כשהיה בן שש, כדי שיוכל לקבל חינוך דו-לשוני ולשפר את שליטתו באנגלית. האזור היה מלא בבתי עץ, שנשרפו כשלאו היה בן אחת עשרה. במהלך ילדותו, נאלץ לאו להביא מים למשפחתו עד שמונה פעמים ביום מכיוון שביתם לא היה מחובר לאינסטלציה. הוא גדל במשק בית בודהיסטי, והוא חסיד של מקדש הר לינגיאן בטייוואן.
ביוגרפיה > קריירה > משחק

בשנת 1980, אנדי לאו נרשם לתוכנית הכשרה לשחקנים של תחנת הטלוויזיה TVB וסיים את לימודיו בשנה שלאחר מכן, כשהוא חותם על חוזה עם התחנה. לאו זכה לפרסום רב בזכות סדרת הטלוויזיה של TVB, "The Emissary" בשנת 1982. הפופולריות שלו זינקה בשנה שלאחר מכן כאשר גילם את יאנג גואו בסדרת הפנטזיה הלוחמת "The Return of the Condor Heroes". בסוף השנה, לאו הופיע במופע הגאלה השנתי של TVB, לצד טוני לאונג, מייקל מיו, פליקס וונג, וקנט טונג. מאז כונו יחד כ"חמשת גנרלים הנמרים של TVB".
במקביל, לאו החל גם את קריירת הקולנוע שלו. הוא הופיע לראשונה בסרטון מוזיקה של סוזאנה קוואן בשנת 1981, שם תפס את תשומת ליבו של המנהל טדי רובין, שהעניק לו את תפקידו הראשון בסרט, "Once Upon a Rainbow". לאחר מכן, לאו קיבל תפקיד בסרט "Boat People" שביימה אן הוי בשנת 1982. בשנת 1983, הוא קיבל את תפקידו הראשי הראשון בסרט האקשן "On the Wrong Track" שהופק על ידי אולפני שואו ברדרס.
TVB דרשה מלאו לחתום על חוזה בלעדי לחמש שנים, אך לאו סירב, והתחנה הכניסה אותו לרשימה השחורה. בשנות ה-80 המאוחרות, לאו עזב את TVB והתמקד בקריירת הקולנוע שלו. הוא התפרסם בזכות הופעותיו בסרטים כמו "The Truth"‏ (1988),‏ "As Tears Go By"‏ (1988) בבימוי וונג קאר-וואי, ו-"A Moment of Romance"‏ (1990) בבימוי בני צ'אן. פרס המשחק הראשון החשוב שלו הגיע עם הסרט "A Fighter's Blues", שבו זכה בפרס גולדן באוהיניה לשחקן הטוב ביותר. הוא זכה בפרס השחקן הטוב ביותר בפרסי הקולנוע של הונג קונג על הופעתו בסרט "Running Out of Time"‏ (1999).
מאז תחילת המאה ה-21, לאו החל לשתף פעולה עם יוצרי קולנוע מסין ומחוצה לה, והופיע בסרטים כמו "House of Flying Daggers"‏ (2004) בבימויו של ג'אנג יי-מו, ו-"A World Without Thieves"‏ (2004) בבימויו של פנג שיאוגאנג. בשנת 2006 כיכב בסרט הפאן-אסייתי "A Battle of Wits", ואחריו בסדרת סרטים היסטוריים גדולים כמו "The Warlords"‏ (2007), "Three Kingdoms: Resurrection of the Dragon"‏ (2008), ו-"Detective Dee and the Mystery of the Phantom Flame"‏ (2010) בבימויו של צוי הארק.
ביוגרפיה > קריירה > הפקת סרטים

בשנת 1991, לאו הקים חברת הפקת סרטים משלו, Teamwork Motion Pictures, שבשנת 2002 שינתה את שמה ל-Focus Group Holdings Limited. לאו זכה בפרס "יוצר הסרטים האסייתי של השנה" בפסטיבל הסרטים הבינלאומי של פוסאן בשנת 2006. בין הסרטים שהפיק ניתן למנות את "Made in Hong Kong", "A Simple Life", "A Fighter's Blues", "Crazy Stone", "Firestorm" ו-"Shock Wave".
ביוגרפיה > קריירה > מוזיקה

לאו הוציא את אלבומו הראשון "Just Know I Only Love You" בשנת 1985 תחת חברת התקליטים Capital Artists, אך הוא זכה להצלחה מסחרית מועטה. עם זאת, הוא זכה להצלחה רחבה בשנת 1990 עם יציאת האלבום "Would It Be Possible", שזכה אותו בפרס השיר הזהב של RTHK‏. בשנה שלאחר מכן, הוציא את הסינגל "The Days We Spent Together" שהפך ללהיט בינלאומי באסיה. השיר הוגדר על ידי Time Out כ"מעין המנון לאומי" ואחד הלהיטים הבולטים בקריירה של לאו.
אלבומיו הבאים של לאו הביאו לו הכרה נוספת עם להיטים כמו "Ice Rain" (1993), "Forget Love Potion" (1994) ו-"Stupid Fellow" (1998). הפופולריות שלו כאמן מוזיקה הייתה כה גדולה עד שהוא כונה אחד מארבעת מלכי השמים של קנטופופ, לצד ג'קי צ'ונג, אהרון קוואק וליאון לאי. האלבום שלו "Love Notes Written in Bone Upon My Heart"‏ (1997) הוכתר כפלתיום כפול בטאיוואן, עם מכירה של 640,305 עותקים.
לאו זכה בפרסים רבים בתעשיית המוזיקה, כולל פרס האמן הפופולרי ביותר בהונג קונג שבע פעמים ופרס האמן הפופולרי ביותר באזור אסיה והפסיפיק חמש עשרה פעמים בטקסי פרסי Jade Solid Gold Top 10. עד אפריל 2000, הוא זכה במספר חסר תקדים של 292 פרסים. הוא נכנס לספר השיאים של גינס בשנת 2000 כזמר הקנטופופ שזכה במספר הפרסים הגבוה ביותר, ובשנת 2021 בשל זכייתו בשיא העולם על "מספר העוקבים המהיר ביותר בפלטפורמת Douyin"‏.
ביוגרפיה > חיים אישיים

בשנת 2008, לאו נישא בסתר לקרול צ'ו בארצות הברית, והודה בנישואיו בשנה שלאחר מכן, לאחר עשורים של ספקולציות על מערכת היחסים שלהם. גם לאו וגם צ'ו הם צמחונים ובודהיסטים. ב־2012 נולדה בתם, האנה.
יעקב אשר גוטרמן

יעקב אשר גוטרמן (נולד בשנת תשכ"ג, 1963) הוא ראש עיריית מודיעין עילית.
ביוגרפיה

נולד בבני ברק למשפחה מחסידות אלכסנדר. למד בישיבת פוניבז', והוסמך מאוחר יותר לרבנות. לאחר נישואיו התגורר בבני ברק והיה מבקר רוחני בעיתון יתד נאמן. בשנת 1996 נכנס לפעילות פוליטית בדגל התורה כאיש אמונו של הרב אהרן יהודה לייב שטינמן, וכיהן כעוזרו של ח"כ אברהם רביץ.
בשנת 2000, לאחר סיום כהונתו של יוסף שוינגר, התמנה כמועמד יחיד וללא בחירות לראשות מודיעין עילית. מאז מכהן בתפקיד ברצף ונבחר כמועמד יחיד ללא בחירות בשתי מערכות הבחירות הבאות (2004, 2008).
גוטרמן יזם הקמת שכונות נוספות בעיר. בשנת 2005 יזם הקמת מרכזי תעסוקה לנשים בעיר, אשר תרמו רבות לפיתוחה של העיר ומועסקים בהם כאלף נשים.
בשנת 2005 נחקר גוטרמן על ידי היחידה הארצית לחקירת הונאות במשטרה בחשד לזיוף מסמכים, קבלת שוחד בחירות ואי-סדרים כספיים במועצה שבראשותו. כמו כן נחשד כי היתרי הבנייה לשכונה חדשה במודיעין עילית ניתנו על ידו שלא כחוק. בשנת 2010 המליצה המשטרה להעמידו לדין בחשד לאיומים על מועמדים אחרים במערכת הבחירות המוניציפליות שהתקיימה בשנת 2008 במטרה להסיר את מועמדותם, אך לא הועמד לדין מחוסר ראיות בתיק.
גוטרמן היה מועמד ברשימת יהדות התורה מאז הבחירות לכנסת ה-15. בבחירות לכנסת ה-18 וה-19 הוצב במקום השמיני, אך לא נבחר.
משנת 2004 הוא מכהן כיו"ר דירקטוריון החברה לפיתוח משאבי אנוש בשלטון המקומי. בשנת 2013 היה חבר דירקטוריון בית החולים מעייני הישועה בבני ברק עד יוני 2014 אז מונה דירקטוריון חדש.
בשנת 2013 (תשע"ד) נערכו לראשונה בחירות לעיריית מודיעין עילית וגוטרמן נבחר לקדנציה רביעית, ברוב של 85.5 אחוזים. מולו התמודד אברהם ברגר, נציג מפלגת בני תורה.
משנת 2015 משמש כחבר במועצה הציבורית של המכון החרדי למחקרי מדיניות.
ובבחירות האחרונות לרשות העיר נבחר יעקב גוטרמן לאחר שהתמודד לבדו ללא כל מועמד נוסף
משפחתו

נשוי לבתו של הרב מרדכי זיידל לודמיר מירושלים, בתו הבכורה נשואה לבנו של הסופר הרב שלום מאיר ולך.
הערות שוליים

↑  האם ראש מועצת מודיעין עילית יועמד לדין?, באתר News1 מחלקה ראשונה, 7 ביוני 2006
↑  נועם שרביט, ‏ראש המועצה של מודיעין, יעקב גוטרמן, נחקר ביאח"ה בחשד לזיוף מסמכים וקבלת שוחד, באתר גלובס, 2 במאי 2005
↑  דוד כהן, ‏המשטרה: להעמיד לדין את רה"ע יעקב גוטרמן וסגנו, באתר כיכר השבת, 10 במאי 2010
↑  מועצה ציבורית - המכון החרדי למחקרי מדיניות, באתר המכון החרדי למחקרי מדיניות, ‏2 בנובמבר 2019
↑  צביקה גרוניך, ‏מזל טוב: נכד נולד לראש עיריית מודיעין עילית יעקב גוטרמן, באתר כיכר השבת, 17 באוגוסט 2014
שרון חזיז

| --- | --- |

שרון חזיז, 2007
 לידה:  16 בדצמבר 1969 (בת 54) תל אביב-יפו, ישראל 
 מוקד פעילות:  ישראל 
 תקופת הפעילות:  מ-1987
 סוגה:  פופ
 שפה מועדפת:  עברית 
 חברת תקליטים:  הד ארצי
 פרופיל ב-IMDb
 
שרון חזיז (נולדה ב-16 בדצמבר 1969) היא זמרת, מנחת טלוויזיה ושחקנית ישראלית.
חיים אישיים

חזיז הייתה נשואה למתופף אלי בן שושן, התגרשה ונישאה לאחר מכן לאחיו של הזמר פבלו רוזנברג, שמוליק רוזנברג, ולשניהם בת משותפת בשם אנה שנולדה ב-2002. חזיז התגרשה גם מרוזנברג, ובאוקטובר 2014 נישאה בשלישית ליורם כהן, ומאוחר יותר התגרשה ממנו גם כן.
כיום חזיז בזוגיות עם רונן נוף, מעצב פנים וקבלן, גרוש ואב לארבעה.
דיסקוגרפיה

בת הקוסם (1995)
פנסים (2001)
חיות בפזמון עם דוד ושרון - עם דוד ד'אור (2004; קלטת וידאו ו-DVD) השירים מקלטת הווידאו יצאו גם על-גבי תקליטור.
שרון חזיז (2005)
אוסף שירים (2007)
הערות שוליים

↑  יעקב בר-און, ‏בשם האב: שרון חזיז תשתתף במופע הוקרה לזכר אביה הרקדן, באתר מעריב אונליין, 22 במרץ 2015
1 2  עכבר העיר, ממורשת להקת צופי תל אביב, באתר הארץ, 31 במרץ 2001
↑  שיר מספר - 8 קופידון, חדשות, 1 באפריל 1987
↑  יובל ניב, במקום חיים שכאלה, חדשות, 31 באוגוסט 1988
↑  לשכנע ועדי עובדים, מעריב, 21 בינואר 1990
מופע - בצל ירוק ג׳וניור, חדשות, 21 בינואר 1990
↑  יואב בירנברג, והמספריים גזיר גזור, גוזרות, חדשות, 26 במאי 1991
↑  יואב בירנברג, ככה אני מדברת, בשקט, חדשות, 24 באוקטובר 1993
↑  רינת גור, "אף פעם לא הרגשתי סמל סקס", באתר ynet, 10 במאי 2004
↑  פרטי השיר באתר אקו"ם
↑  אביבה קרול, ‏זכייני ערוץ 2 מעלים ביום א' רצועה חדשה משותפת: הטלנובלה "אהבה מעבר לפינה", באתר גלובס, 17 ביולי 2003
↑  אביבה קרול, ‏לשרון חזיז יש משהו ללבוש בטלעד, באתר גלובס, 21 באפריל 2003
טלעד מעלה תוכנית אופנה חדשה בהגשת שרון חזיז, באתר TheMarker‏, 30 באפריל 2003
↑  שגיא בן נון, סינגל ראשון מהאלבום הרביעי של שרון חזיז, באתר הארץ, 3 בינואר 2005
↑  ורד שרון ריבלין, ‏לוריאל נכנסת לשוק שפופרות הצבע הביתיות, באתר גלובס, 3 בינואר 2005
יפעת פרייז, ‏שרון חזיז מככבת בקמפיין לצבעי השיער של גרנייה, באתר גלובס, 17 ביולי 2005
↑  חזיז חושפת, באתר גלובס, 15 בדצמבר 2005
הילה יחימוביץ', ‏שרון חזיז: "סרטן השד יכול לתקוף גם נשים צעירות", באתר ‏מאקו‏, 30 באוקטובר 2011
↑  אור ברנע, שרון חזיז איז באק אין טאון, באתר ynet, 20 בפברואר 2007
↑  יוני רז-פורטוגלי, ‏שלום, חייזר, באתר גלובס, 14 בינואר 2008
↑  עכבר העיר, קליפים חדשים: מוקי חוטף את קרן פלס, באתר הארץ, 21 בדצמבר 2009
↑  דאה הדר, בנות "יפה לך" מכות שנית: עדיין שטחיות, עדיין איומות, באתר הארץ, 20 באוגוסט 2010
↑  מתן אברמוביץ', עכבר העיר, איגי וקסמן תחליף את שרון חזיז בהנחיית "יפה לך", באתר הארץ, 14 באוקטובר 2010
↑  ספיר יעקב, עכבר העיר, סופשבוע בטלוויזיה: עניין של זמן חוזרת למסך, באתר הארץ, 12 ביולי 2012
↑   ננו שבתאי, "מאמא מיה" מזכירה שגם בגיל מאוחר ניתן עוד לממש אהבה, באתר הארץ, 15 בדצמבר 2021
↑  בר זגה, דיוות: נונו, יאיר לפיד וכוכבי "קופה ראשית" בערב מחווה לדנה אינטרנשיונל, במדור "פנאי פלוס" באתר ynet‏, 28 באוגוסט 2022
↑   אבי שושן, רנין בולוס, שרון חזיז: "פעם הייתי ציונית בנשמה שלי. מאוד קשה פה, למה צריך לחיות בסבל וקושי?", באתר ynet, 2 בפברואר 2023
↑  מאיה כהן, אחרי שלושים שנה: הזמרת האהובה בקאמבק מפתיע, באתר ישראל היום, 11 בינואר 2023
↑  קח אותי לשם: שרון חזיז התחתנה, באתר וואלה, 19 באוקטובר 2014
| --- | --- |
בקרת זהויות :  NLI: 987007310400905171  ISNI: 0000 0000 6976 8748  VIAF: 97291087   WorldCat (עם VIAF): 97291087
חוה דיבון

| --- | --- |
אין תמונה חופשית
 לידה:  4 במאי 1967 (בת 57)
 מדינה:  ישראל 
 מקום לימודים:  מעלה - בית הספר לטלוויזיה לקולנוע ולאמנויות 
 פרופיל ב-IMDb
 
חוה דיבון (נולדה ב-4 במאי 1967) היא תסריטאית ויוצרת ישראלית, זוכת פרס האקדמיה לטלוויזיה.
ביוגרפיה

דיבון נולדה בירושלים ולמדה בבית הספר התיכון הדתי לבנות "חורב". בשירותה הצבאי הייתה מורה חיילת במושב קשת שברמת הגולן. היא למדה בבית הספר הדתי לאומי לקולנוע מעלה, וסיימה במחזור השביעי 1994, כתסריטאית.
דיבון היא תסריטאית פרילנס, וכותבת עבור סדרות טלוויזיה בערוצים שונים וחברות הפקה שונות. היא הייתה מיוצרי העונה הראשונה של "מעורב ירושלמי", "פרנקו וספקטור", ו"פרפרים לשבת".
יחד עם לייזי שפירא, ובהפקת יונתן ארוך, יצרה דיבון את סדרת הדרמה הטלוויזיונית "סרוגים", העוסקת בעולם הפנויים-פנויות של המגזר הדתי-לאומי בירושלים, ששודרה ב-YES. שפירא היה גם במאי הסדרה. הסדרה זכתה להצלחה בביקורות ובקרב קהל הצופים, במיוחד במגזר הדתי לאומי. הצלחה זו ניתן לייחס הן לאיכויותיה ולאמינותה, והן להיותה חלוצה בהצגת העולם הדתי לאומי דרך מבט רענן מבפנים, ללא ההקשר הפוליטי המקובל.[דרוש מקור] חלוציות זו, כמו גם העיסוק ברווקים רווקות בגיל מתקדם יחסית ובסוגיות עכשוויות מעולמם של צעירים וצעירות עירוניים בני המגזר שלא זכו עד אז לחשיפה, הפכו את הסדרה לשיחת היום של הציבור הדתי לאומי. יוצריה הפכו למשקפי דור שלם במגזר זה, אך גם למושא ביקורת מצד כוחות שמרנים באותו מגזר.
הסדרה זיכתה את דיבון במספר פרסי האקדמיה לטלוויזיה: סדרת הדרמה הטובה ביותר ב-2009 (יחד עם לייזי שפירא), התסריט הטוב ביותר בסדרת דרמה ב-2009 (יחד עם צוות התסריטאים), והתסריט הטוב בסדרת דרמה ב-2010 (יחד עם לייזי שפירא).
ב-2023 כתבה את הצגת היחיד "שבעה באוקטובר" על מלחמת חרבות ברזל בביצועו של חגי לובר מתיאטרון אספקלריא.
כתבה את התסריט לסרט הקולנוע בחורים טובים (סרט ישראלי) שעלה לאקרנים ב 15 בספטמבר 2022. הסרט עוסק בשידוכים בחברה החרדית וזכה להצלחה רבה. לאור הצלחתו יצא לאקרנים סרט המשך באוקטובר 2024 שנושא את השם בחורים טובים 2.
דיבון נשואה ואם לחמישה ילדים. היא מתגוררת בשכונת קטמון ירושלים.
הערות שוליים

↑  שבעה באוקטובר, באתר תיאטרון אספקלריא
| 0 | 1 | 2 |
| --- | --- | --- |
| הקודם: 2008 - אורי סיון, קרן מרגלית, יעל הדיה, שירי ארצי, אסף ציפור, דפנה לוין ועוזי וייל ("בטיפול") | פרס האקדמיה לטלוויזיה- התסריט הטוב בסדרת דרמה  2009 - חוה דיבון, אליעזר שפירא, יעל רובינשטיין, אילן אשכולי, רננית פרשני, שמואל חיימוביץ' וישי גולדפלם ("סרוגים") | הבא: 2010 - חוה דיבון ואליעזר שפירא ("סרוגים") |
| 0 | 1 | 2 |
| --- | --- | --- |
| הקודם: 2009 - חוה דיבון, אליעזר שפירא, יעל רובינשטיין, אילן אשכולי, רננית פרשני, שמואל חיימוביץ' וישי גולדפלם ("סרוגים") | פרס האקדמיה לטלוויזיה- התסריט הטוב בסדרת דרמה  2010 - חוה דיבון ואליעזר שפירא ("סרוגים") | הבא: 2011 - קרן מרגלית ("פלפלים צהובים") |
| --- | --- |
בקרת זהויות :  NLI: 987007902690405171  GND: 1053814003  ISNI: 0000 0000 7026 3122  LCCN: no2009127278  VIAF: 96859126   WorldCat (עם VIAF): 96859126
סה-מה יו'אן, קיסר סין

סְה-מָה יְוֵּ'אן אשר נודע גם בתור ווּ סְה-מָה יֵן (סינית מסורתית: 晉武帝, גִּ'ין ווּ דִּי; 236 – 16 במאי 290) היה קיסר סין הראשון לשושלת ג'ין ומחברה של סין לאחר תקופת שלוש הממלכות.
סה-מה יין ירש ממלכה בצפון סין אותה הקים צאו צאו ואבותיו משבט הסימה לקחו עליה את הכוח. עם עלייתו לשלטון בשנת 260 הוא זיהה פרצת כוח בשאננות של יריביו המלכותיים מדרום ובשנת 280 כבש את כל סין.